ΓΡΑΠΤΗ ΕΡΩΤΗΣΗ E-0658/00

υποβολή: Cristiana Muscardini (UEN) προς την Επιτροπή

(9 Μαρτίου 2000)

Θέμα: Ρύπανση του Δούναβη

Η διοχέτευση εξόχως τοξικών ουσιών που, μέσω παραποτάμου, σημειώθηκε στα ύδατα του Δούναβη με επιβλαβείς συνέπειες για τη χλωρίδα και την πανίδα όλων των παρόχθιων κρατών, περιλαμβανομένων και ανεξέλεγκτων κινδύνων για την ανθρώπινηγεία, θέτει για μια ακόμη φορά το ζήτημα των ελέγχων της ασφάλειας στους χώρους και τις βιομηχανίες που χρησιμοποιούν επικίνδυνες ουσίες.

Θέτοντας κατά μέρος τις δημοσιονομικές παρεμβάσεις της ΕΕ για τις επιχειρήσεις απορρύπανσης, η Επιτροπή:

1. Δεν θεωρεί άραγε σκόπιμη την παρακολούθηση αυτών των επικίνδυνων βιομηχανιών, που συχνά χρησιμοποιούν παρωχημένη τεχνολογία και εδρεύουν στιςποψήφιες για διεύρυνση χώρες;

2. Δεν κρίνει απαραίτητη,κατόπιν συμφωνίας με τις ενδιαφερόμενες κυβερνήσεις, τη διεξαγωγή περιοδικών ελέγχων με στόχο την αποφυγή περιβαλλοντικών καταστροφών των οποίων οι συνέπειες δεν επιδέχονται αντιμετώπισης για μακρά χρονικά διαστήματα;

3. Δεν φρονεί πως είναι ανάγκη να συμπεριληφθεί στις ενταξιακές διαπραγματεύσεις ηποχρέωση εξυγίανσης, εντός συγκεκριμένης ημερομηνίας, των βιομηχανιών των οποίων η δραστηριότητα ενέχει κίνδυνο ρύπανσης και η εγκατάσταση πειραματικών συστημάτων ασφάλειας στις μονάδες παραγωγής που χρησιμοποιούν τοξικές ουσίες;

4. Δεν θεωρεί σκόπιμη τηνπαγωγή των ενδεχομένων ενισχύσεων για την αντιμετώπιση των οικολογικών καταστροφών σε δράσεις εξυγίανσης των ρυπογόνων βιομηχανιών και εγκατάστασης συστημάτων ασφάλειας;

Απάντηση του κ. Verheugen εξ ονόματος της Επιτροπής

(7 Απριλίου 2000)

1. -2. Η συμπτωματική πτώση άλατοςδροκυανίου από χρυσωρυχείο στη Ρουμανία ενισχύει την ανάγκη να δοθεί ιδιαίτερη προτεραιότητα στα θέματα περιβάλλοντος κατά την προενταξιακή φάση. Για το λόγο αυτό, η Επιτροπήποστήριξη τη δημιουργία μιας διεθνούς task force για την αξιολόγηση του ατυχήματος αυτού και των συνεπειών του. Η ομάδα αυτή θα αξιολογήσει το τι πρέπει να γίνει για την ελάφρυνση των αρνητικών επιπτώσεων για την πρόληψη άλλων παρόμοιων ατυχημάτων στο χρυσωρυχείο της Baia Mare και για την ενημέρωση του κοινού σχετικά με όλα τα προαναφερθέντα θέματα. Επίσης, θα προσδιορίσει ενδεχόμενα παρόμοια καυτά σημεία στη λεκάνη του Δούναβη αλλά επίσης και σε άλλες περιοχές τωνποψηφίων για προσχώρηση χωρών.

3. Έχει ήδη δοθεί ιδιαίτερη προτεραιότητα στο περιβάλλον κατά τις διαπραγματεύσεις που αφορούν την προσχώρηση. Η γενική θέση της Κοινότητας στη διάσκεψη που αφορά την προσχώρηση τονίζει ρητά την ανάγκη να εξασφαλιστείψηλό επίπεδο προστασίας. Οι θέσεις της Κοινότητας αναφέρουν μία σαφή στρατηγική για την επίτευξη αυτού του στόχου. Αυτή συμπεριλαμβάνει ιδιαίτερα το να δοθεί προτεραιότητα στη νομοθεσία που αφορά τη βιομηχανία και στη διασυνοριακή ρύπανση. Εκτός από τη θέση πουιοθετήθηκε κατά τη διάρκεια των διαπραγματεύσεων, η Κοινότητα ζήτησε να συμφωνούν όλες οι νέες επενδύσεις στιςποψήφιες χώρες με το περιβαλλοντικό κεκτημένο, ήδη κατά την προενταξιακή περίοδο.

4. Κατά τη χορήγηση οικονομικής βοήθειας για να προλαμβάνονται οικολογικές καταστροφές, οι προϋποθέσεις πρέπει να προσδιορίζονται για κάθε περίπτωση χωριστά και σύμφωνα με το χρηματοδοτικό μέσο που έχει χρησιμοποιηθεί. Στο πλαίσιο αυτό, είναι επίσης σημαντικό ναπενθυμιστεί ότι η αρχή βάση της οποίας αυτός που ρυπαίνει καταβάλλει πρόστιμο, αποτελεί έναν από τους ακρογωνιαίους λίθους της περιβαλλοντολογικής πολιτικής της Κοινότητας, και θα πρέπει να εφαρμόζεται πλήρως.